บีจีแนวรุกยวบ เอเรียล เตรียมผ่าจมูกพุธนี้ คาดพัก 4 สัปดาห์
วันที่ 13 มี.ค. ,http://www.bangkokglassfc.com, รายงานข่าวว่า เอเรียล โรดริเกวซ กองหน้าตัวเก่งของ กระต่ายแก้ว บางกอกกล๊าส เอฟซี เตรียมเข้ารับการผ่าตัดจมูกในวันพุธนี้ (15 มี.ค.) หลังได้รับบาดเจ็บจากการเข้าปะทะกับผู้รักษาประตูทีมแบงค็อก ยูไนเต็ด ในศึกไทยลีกนัดล่าสุด เกมที่บางกอกกล๊าส เปิดสนามลีโอ สเตเดียม เฉือนชนะ แบงค็อก ยูไนเต็ด ไป 3-2,ในเกมดังกล่าว เอเรียล โรดริเกวซ ดาวยิงตัวเก่งของ เดอะ แรบบิท ได้รับบาดเจ็บบริเวณจมูกจากการเข้าปะทะกับ กิตติพงษ์ ภูแถวเชือก ผู้รักษาประตู แข้งเทพ ตั้งแต่ช่วงต้นครึ่งหลัง จนไม่สามารถเล่นต่อได้ และต้องถูกเปลี่ยนตัวออก ก่อนที่ ชาตรี ฉิมทะเล ลงมาเล่นแทน โดย เจ้าหนุ่ม สามารถยิงประตูชัยได้ด้วย   ซึ่งจากอาการดังกล่าวทีมแพทย์ บีจี เผยเบื้องต้นว่า เอเรียล จะต้องเข้ารับการผ่าตัดจมูกในวันพุธที่ 15 มี.ค.60 โดยเบื้องต้นคาดว่าจะต้องพักประมาณ 3-4 สัปดาห์ จึงจะกลับมาซ้อมกับเพื่อนร่วมทีมได้ตามปกติ   ,สำหรับ เอเรียล โรดริเกวซ ครองตำแหหน่งดาวซัลโวของ บีจี เมื่อปีที่แล้ว จากผลงานซัดคนเดียวในลีก 19 ประตู และฟุตบอลถ้วยอีก 2 ประตู จากการลงสนามเป็นตัวจริง 26 นัด และสำรองอีก 1 นัด ส่วนฤดูกาลนี้ เป็นแกนหลักของ เดอะ แรบบิท ตั้งแต่เปิดซีซั่น โดยยิงไปแล้ว 3 ประตู จากการลงสนามเป็นตัวจริง 6 นัด.
เอเรียล โรดริเกวซ ดาวยิงของบางกอกกล๊าส เอฟซี เตรียมเข้ารับการผ่าตัดจมูกในวันพุธนี้ (15 มี.ค.) หลังได้รับบาดเจ็บจากการเข้าปะทะกับผู้รักษาประตูทีมแบงค็อก ยูไนเต็ด ในศึกไทยลีกนัดล่าสุด
เอเรียล โรดริเกวซ,บางกอกกล๊าส เอฟซี,แบงค็อก ยูไนเต็ด,ข่าวกีฬา,ไทยลีก 2017